Joriy yilning 3 va 6 fevral kunlari Uzbekistan Airways aviakompaniyasi Urganch – Farg‘ona – Urganch yo‘nalishida parvozlarni amalga oshiradi. Transport vazirligi axborot xizmati xabariga ko‘ra, ushbu qatnov mamlakatda ichki turizm va ishbilarmonlik faolligini oshirish maqsadida yo‘lga qo‘yilmoqda. Parvozlar jadvali quyidagicha: Urganch – Farg‘ona   uchish soat 10:55da, qo‘nish 12:35da; Farg‘ona – Urganch   uchish soat 14:05da, qo‘nish 15:45da. Joriy yilning 11 fevralidan esa haftaning payshanba va shanba kunlari Urganch – Farg‘ona – Urganch yo‘nalishida aviaqatnovlar muntazam ravishda bajariladi.